**Mikko Juhani Komulainen** (s. 4. maaliskuuta 1994 Iisalmi) on suomalainen jääkiekkoilija, joka pelaa Suomi-sarjajoukkue Diskoksessa. Hän on pelipaikaltaan keskushyökkääjä, mutta Komulainen osaa pelata myös laidassa. Häntä Kalevan Pallon A-nuorissa valmentaneen Sami Kapasen mukaan Komulainen on liideri sekä hyvä kiekollinen ja monipuolinen pelaaja, jolla on erinomainen asenne. Kapasen mukaan hänellä on halu voittaa isoja asioita.

Ura
---

### Seuraura

Komulainen on Iisalmen Peli-Karhujen kasvatti. Hän oli kaudella 2008–2009 kuudella osumallaan seuran C-nuorten paras maalintekijä I-divisioonan karsinnoissa. Seuraavaksi kaudeksi 2009–2010 Komulainen siirtyi Kalevan Pallon C-nuoriin. Hän voitti joukkueen sisäisen pistepörssin sekä SM-karsinnoissa että runkosarjassa. Kaudella 2011–2012 Komulainen voitti tehoilla 9+10=19 koko B-nuorten SM-karsintojen pistepörssin ja jakoi maalipörssin voiton neljän muun pelaajan kanssa. Kaudella 2012–2012 hän oli 12 osumallaan KalPan A-nuorten toiseksi paras maalintekijä Joona Harjaman kanssa.

Kaudella 2013–2014 Komulainen nousi KalPan A-nuorten kapteeniksi. Hän pelasi KalPassa samalla kaudella myös kaksi ensimmäistä SM-liigaotteluaan. Komulainen teki liigadebyyttinsä 29. marraskuuta 2013 Tampereen Ilvestä vastaan. Kaksi seuraavaa kauttaan hän pelasi kokonaan KalPan A-nuorissa. Jälkimmäisellä kaudella 2015–2016 Komulainen jatkoi joukkueen varakapteenina ja voitti KalPan sisäisen piste- ja maalipörssin tehoilla 22+31=53. Hän voitti kauden päätteeksi A-nuorten SM-pronssia.

Kaudeksi 2016–2017 Komulainen palasi vuoden mittaisella sopimuksella Mestikseen nousseeseen kasvattajaseuraansa IPK:hon. Hänen tulokaskautensa toi 33 runkosarja- ja yhdessä karsintasarjan ottelussa tehot 2+5=7. Komulainen pelasi kauden aikana myös neljä ottelua lainalla Suomi-sarjajoukkue Joensuun Kiekkokoplassa.

Komulainen siirtyi kaudeksi 2017–2018 jatkamaan Suomi-sarjauraansa vuoden mittaisella sopimuksella Nokian Pyryyn. Kaudeksi 2018–2019 hän vaihtoi sieltä vuoden mittaisella sopimuksella D-Kiekkoon.

### Maajoukkueura

Komulainen on pelannut kolme poikien maaottelua.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2011–2012 | KalPa | A-SM | 20 | 2 | 4 | 6 | 4 | – | – | – | – | – |
| 2012–2013 | KalPa | A-SM | 47 | 12 | 16 | 28 | 20 | 3 | 0 | 0 | 0 | 4 |
| 2013–2014 | KalPa | A-SM | 29 | 4 | 11 | 15 | 26 | – | – | – | – | – |
|  | KalPa | SM-liiga | 2 | 0 | 0 | 0 | 0 | – | – | – | – | – |
| 2014–2015 | KalPa | A-SM | 44 | 18 | 19 | 37 | 64 | – | – | – | – | – |
| 2015–2016 | KalPa | A-SM | 50 | 22 | 31 | 53 | 16 | 9 | 3 | 1 | 4 | 4 |
| 2016–2017 | Kiekkokopla | Suomi-sarja | 4 | 3 | 1 | 4 | 0 | – | – | – | – | – |
|  | IPK | Mestis | 33 | 2 | 5 | 7 | 6 | – | – | – | – | – |
| 2017–2018 | Pyry | Suomi-sarja | 29 | 6 | 11 | 17 | 10 | – | – | – | – | – |
| 1 kausi | yhteensä | SM-liiga | 2 | 0 | 0 | 0 | 0 | – | – | – | – | – |
| 1 kausi | yhteensä | Mestis | 33 | 2 | 5 | 7 | 6 | – | – | – | – | – |

Lähteet
-------

* Mikko Komulainen The Internet Hockey Databasessa (englanniksi)
* Mikko Komulainen Eurohockey-sivustolla (englanniksi)
* Mikko Komulainen *Elite Prospects*. Everysport Media Group AB.  (englanniksi)

### Viitteet

1. ↑  Ylioppilastutkintolautakunta
2. 1 2 3 4 5  Mikko Komulainen *Elite Prospects*. Everysport Media Group AB.  (englanniksi)
3. ↑  Koistinen, Wesa: Sami Kapaselta löytyi napakat arviot sankareista *savonsanomat.fi*.  31.3.2016. Savon Media Oy. Viitattu 1.4.2017.
4. ↑  KalPan A-nuorten kapteenisto valittu *kalpa.fi*.  7.9.2013. KalPa Hockey Oy.  Arkistoitu 29.9.2013. Viitattu 28.11.2013.
5. ↑  Kokoonpano - Liiga *liiga.fi*.  29.11.2013. Jääkiekon SM-liiga Oy. Viitattu 29.11.2013.
6. ↑  KalPa ja IPK yhteistyöhön - Katosalmi siirtyy Iisalmeen *Jatkoaika.com*.  28.4.2016. Jatkoaika r.y. Viitattu 12.5.2016.
7. ↑  Komulainen IPK:sta Pyryyn - lisäksi kaksi koeaikalaista *pyryhockey.com*.  7.7.2017. Pyry Hockey Oy. Viitattu 7.7.2017.
8. ↑  Pelaajasopimuksia *dkiekko.fi*.  2.8.2018. D-Kiekko ry.  Arkistoitu 3.8.2018. Viitattu 2.8.2018.